อ.ชาย เข้าพบ ตร. ลั่นคนเป็นพ่อ ไม่ทำเรื่องอุบาทว์ เลวร้ายต่อลูกแน่
ตร.สอบปากคำเพิ่มอาจารย์สาวแจ้งจับสามีล่วงละเมิดลูกแท้ๆ 2 คน ยันต้องรอผลการตรวจจาก รพ.ถึงชัดเจน ขณะที่สามีซึ่งเป็นอาจารย์มหาวิทยาลัยเดียวกันและเป็นพ่อของลูกเผย ไม่รู้เรื่องกับสิ่งที่ภรรยากล่าวหา ยันตนเป็นพ่อไม่ทำเรื่องอุบาทว์ เลวร้ายแน่นอน พร้อมเข้าพบ ผกก.เมืองนครราชสีมา เพื่อยืนยันความบริสุทธิ์ รับขณะนี้สับสน ด้านอธิการบดีมหาลัยที่ทั้งคู่สอนอยู่ยันไม่ทราบเรื่อง แต่ตกใจ ตอนนี้ต้องให้ความเป็นธรรมทั้ง 2 ฝ่ายก่อนความคืบหน้าจากกรณีนางนิด (นามสมมติ) อายุ 37 ปี อาจารย์สาวมหาวิทยาลัยแห่งหนึ่งใน จ.นครราชสีมา ได้เปิดโปงเรื่องราวสำหรับคนเป็นแม่ ที่มีลูก ด.ญ.เอ อายุ 9 ปี และ ด.ช.บี อายุ 7 ปี ที่ถูกนายแดง (นามสมมติ) อายุ 47 ปี เป็นอาจารย์สอนอยู่ที่สถาบันเดียวกัน คือสามีและเป็นพ่อแท้ๆ ของเด็กทั้ง 2 คน ที่ได้ล่วงละเมิดทางเพศ ภายหลังที่ทราบเรื่องจากลูกจึง ได้เข้าแจ้งความกับพนักงานสอบสวน สภ.เมืองนครราชสีมา ตั้งแต่วันที่ 27 เม.ย.ที่ผ่านมากระทั่งเมื่อวันที่ 12 พ.ค. ได้เดินทางมาพบ พ.ต.อ.กฤตยา เลาประสพวัฒนา ผกก.สภ.เมืองนครราชสีมา เพื่อขอความเป็นธรรม และติดตามความคืบหน้าเกี่ยวกับคดี โดย พ.ต.อ.กฤตยา ได้เรียก พ.ต.ท.(หญิง) วิสาศิริ เกียรติวิลัย รอง ผกก.สอบสวน เจ้าของคดีมาสอบถามความคืบหน้า จึงทราบว่าขณะนี้อยู่ระหว่างรอผลตรวจจากทาง รพ.มหาราชนครราชสีมา ซึ่งหากผลการตรวจส่งมาเมื่อไหร่ จะได้นำมาประกอบในสำนวนเป็นหลักฐาน และได้ประสานสหวิชาชีพเพื่อเตรียมสอบเด็กไว้แล้ว โดยนัดสอบในวันศุกร์ที่ 15 พ.ค.นี้ล่าสุดวันนี้ (13 พ.ค.) พนักงานสอบสวนเจ้าของคดี ได้นัดให้นางนิด(แม่) มาสอบปากคำเพิ่ม ตั้งแต่เวลาประมาณ 10 โมง ผ่านไปกว่า 5 ชม. ก็ยังไม่เสร็จสิ้น ซึ่งทางผู้สื่อข่าวได้พยายามสอบถามถึงความคืบหน้าในคดีดังกล่าว ทางตำรวจบอกได้เพียงให้รอผลการตรวจจากโรงพยาบาลออกมาก่อน ทุกอย่างจะได้ความชัดเจนต่อมาเมื่อช่วงบ่ายผู้สื่อข่าวได้โทรศัพท์สอบถามไปยังอธิการบดีมหาวิทยาลัยดังกล่าวที่ทั้งคู่คนเป็นอาจารย์สอนอยู่ ทางอธิการบดี ได้เปิดเผยว่า ตอนนี้ตัวเองยังไม่ทราบรายละเอียดมากนัก โดยตอนนี้อยู่ระหว่างประสานอาจารย์ทั้ง 2 คน มาพูดคุยสอบถามรายละเอียดว่า เหตุการณ์เป็นอย่างไร โดยยอมรับว่าทางมหาวิทยาลัย รู้สึกตกใจกับเหตุการณ์ที่เกิดขึ้นมาก และไม่คิดว่า อาจารย์ทั้งสอง จะมีพฤติกรรมตามที่เป็นข่าว เนื่องจากตลอดระยะเวลาที่ได้เคยพูดคุยกับอาจารย์ทั้งสอง ก็เป็นอาจารย์ที่ดี มีความรับผิดชอบต่อหน้าที่การงานดีอาจารย์ฝ่ายชาย จะชอบออกกำลังกาย มีมนุษยสัมพันธ์ดี เป็นที่รักของลูกศิษย์ ส่วนอาจารย์ผู้หญิง ก็มีความรับผิดชอบต่องานดี และมักจะเอาลูกทั้งสองมาที่มหาวิทยาลัย บรรดาอาจารย์ก็รัก และรู้จักเป็นอย่างดี นิสัยเรียบร้อย แต่ก็ไม่ได้สนิทกับทั้งสองเป็นการส่วนตัว ซึ่งขอให้เป็นหน้าที่ของตำรวจในการรวบรวมหลักฐานและข้อเท็จจริงก่อน ซึ่งหากผลตรวจออกมาว่า อาจารย์ฝ่ายชายมีการล่วงละเมิดเด็กจริง ทางมหาวิทยาลัยก็พร้อม จะดำเนินการลงโทษทางวินัยอย่างตรงไปตรงมาแน่นอน แต่ตอนนี้ต้องให้ความเป็นธรรมทั้งสองฝ่ายก่อน อธิการบดีกล่าวต่อมาผู้สื่อข่าวได้เดินทางไปที่บ้านนายแดง(พ่อ) อาจารย์คนดังกล่าว ซึ่งอยู่ในหมู่บ้านเเห่งหนึ่ง ในเมืองนครราชสีมา ได้นายแดงได้พูดเปิดใจ เล่าเรื่องราวให้ฟังด้วยสีหน้าที่เคร่งเครียด และมีน้ำเสียงที่สั่นเครือ มือไม้สั่น ว่า ตัวเองเป็นอาจารย์สอนอยู่ที่มหาวิทยาลัยจริง ที่ผ่านมาไม่ทราบเรื่องเลยว่าภรรยาได้มีการไปแจ้งความดำเนินคดีกับตน พึ่งจะทราบเรื่องจากที่มีข่าวออกมาเมื่อวาน ตนขอยืนยันว่าสิ่งที่ภรรยาได้ออกมาให้ข้อมูลนั้นไม่เป็นเรื่องจริงอย่างแน่นอน ยอมรับว่า ตกใจกับข่าวที่เกิดขึ้นมาขอยืนยันว่าตัวเองไม่รู้เรื่องกับสิ่งที่ภรรยากล่าวหา ในทางกลับกัน ตัวเองเป็นพ่อคนแท้ๆ จะลงมือข่มขืนลูกสาวเเละลูกชาย ที่ตัวเองให้กำเนิดลูกทั้งสองคนมาได้อย่างไร คนเป็นพ่อไม่ทำเรื่องที่อุบาทว์ เลวร้ายแบบนี้แน่นอนโดยเมื่อวานนี้ภายหลังที่ตนทราบเรื่องจากสื่อต่างๆ แล้วนั้น จึงได้เดินทางเข้าพบ ผกก.สภ.เมืองนครราชสีมา เพื่อยืนยันความบริสุทธิ์ ไม่รู้จริงๆ ว่าภรรยาออกมาให้ข่าวแบบนี้ได้อย่างไร ก่อนหน้านี้ก็อยู่กันเป็นครอบครัวปกติดี ไม่ได้ทะเลาะมีเรื่องบาดหมางใดๆ เพียงก่อนหน้านี้ 2 สัปดาห์ ลูกสาวพยายามถอยห่างจากตัวเอง จึงแปลกใจ กระทั่งมาเกิดเรื่อง ซึ่งยังสับสนทำอะไรไม่ถูก.
ตร.สอบปากคำเพิ่มอาจารย์สาวแจ้งจับสามีล่วงละเมิดลูกแท้ๆ 2 คน ยันต้องรอผลการตรวจจากรพ.ถึงชัดเจน ขณะที่สามีซึ่งเป็นอาจารย์มหาวิทยาลัยเดียวกันและเป็นพ่อของลูกเผย ไม่รู้เรื่องกับสิ่งที่ภรรยากล่าว
ล่วงละเมิด,ล่วงละเมิดเพศลูก,อาจารย์แจ้งจับสามี,อาจารย์ร้องเรียน,แจ้งความจับสามี,นครราชสีมา,ข่าวทั่วไป